Jabarkan Filem sampingan فيلم سامڤيڠن dari Madagascar (francais) dalam bahasa melayu

Kerja-kerja untuk menghasilkan sebuah filem yang menampilkan watak-watak penguin francais tersebut telah bermula sejak tahun 2005, ketika filem Madagascar pertama telah diterbit, dengan tarikh penerbitan yang ditetapkan pada tahun 2009. Pada bulan Mac 2011, DreamWorks mengumumkan bahawa watak-watak penguin akan diberi filem mereka sendiri seperti filem Puss in Boots pada tahun 2011, dan akan diarah oleh Simon J. Smith, iaitu pengarah bersama Bee Movie, diterbit oleh Lara Breay, dan ditulis oleh Alan J. Schoolcraft dan Brent Simons, penulis-penulis filem DreamWorks Megamind. Pada bulan Julai 2012, di Comic-Con, mereka mengumumkan bahawa filem yang berjudul The Penguins of Madagascar, akan diterbitkan pada tahun 2015.  Robert Schooley, salah satu penerbit siri TV The Penguins of Madagascar, mengatakan bahawa filem itu tidak akan berkaitan dengan siri TV yang bernama sama, tetapi dia mengatakan bahawa ia tertakluk kepada perubahan. Pada bulan September 2012, 20th Century Fox dan DreamWorks Animation menetapkan tarikh penerbitan pada 27 Mac 2015, dan mengumumkan sepasang penulis baru, Michael Colton dan John Aboud. Pada bulan Ogos 2013,Benedict Cumberbatch dilaporkan akan menyuarakan Agent Classified dari agensi North Wind dan John Malkovich akan menyuarakan penjahat filem itu, Dr. Octavius Brine. Pada 20 Mei 2014, tarikh tayangan filem ini diawalkan ke 26 November 2014, bertukar tempat dengan filem Home DreamWorks Animation yang lain.